Katie Bouman 2019. aastal
**Katherine Louise Bouman** (sündinud 9. mail 1989 West Lafayette'is Indiana osariigis USAs) on Ameerika arvutiteadlane.

Ta uurib arvutuslikku pilditöötlust arvutites ning on juhtinud meeskonda, mis töötas välja algoritmi, millega saadi Event Horizon Telescope'i ('sündmuste horisondi teleskoobi') abil esimene pilt mustast august. Ta on arvutiteaduse õppejõud California Tehnoloogiainstituudis.

Lapsepõlv ja haridus
--------------------

Bouman kasvas üles Indiana osariigis West Lafayette'i linnas, kus lõpetas keskkooli (West Lafayette Junior-Senior High School) 2007. aastal. Keskkooliõpilasena uuris ta pilditöötlust koos Purdue Ülikooli professoritega. Esimest korda kuulis ta Event Horizon Telescope'ist koolis 2007. aastal.

Katie Boumani isa Charles Addison Bouman on West Lafayette'is asuvas Purdue Ülikoolis elektriinsenerinduse professor.

Bouman õppis elektriinsenerindust Michigani Ülikoolis, mille lõpetas bakalaureusekraadiga *summa cum laude* 2011. aastal. Ta kaitses magistrikraadi samal alal Massachusettsi Tehnoloogiainstituudis (MIT), kus läbis ka doktorantuuri. Bouman kuulus MITi Haystacki Observatooriumi meeskonda. USA Riiklik Teadusfond (National Science Foundation) andis talle stipendiumi (*Graduate Fellowship*). Boumani magistriväitekiri "Estimating Material Properties of Fabric through the Observation of Motion" ("Riide materiaalsete omaduste hindamine selle liikumise jälgimise teel") pälvis Ernst Guillemini auhinna parima magistritöö eest. Järeldoktorantuuriks siirdus Bouman Harvardi Ülikooli, kus liitus Event Horizon Telescope'i pilditöötlusmeeskonnaga. 2016. aastal esines Bouman TEDx-i konverentsil ettekandega "Kuidas pildistada musta auku" ("How to Take a Picture of a Black Hole"), mis selgitas projektis kasutatavat algoritmi. Doktorikraadi elektriinsenerinduses ja arvutiteaduses sai ta MIT-st 2017. aastal.

Aprillis 2019 avaldatud esimene otsene kujutis mustast august galaktika Messier 87 tuumas, saadud Event Horizon Telescope'i abil

Karjäär ja uurimistöö
---------------------

Boumani meeskond töötas välja algoritmi "Continuous High-resolution Image Reconstruction using Patch priors", lühendina CHIRP. Algoritmi kasutati, et saada pilt ülimassiivsest mustast august galaktika Messier 87 tuumas.

MITis vastutas Bouman algoritmi eest, mida kasutati, loomaks esimesi kujutisi mustast august, mis avaldati 2019. aasta aprillis. Tema meeskond pakkus arvutuslikku tuge tugevates väljades toimiva üldrelatiivsuse tundmaõppimisel. Bouman theorized that black holes leave a background shadow of hot gas. Masinõppealgoritm täidab lüngad kogu maailma teleskoopidest pärinevates andmetes, luues ekstrapolatiivselt virtuaalse Maa-suuruse teleskoobi. Bouman juhtis tööd Sündmuste Horisondi Teleskoobi piltide verifitseerimise ja kujutiste parameetrite valikuga.

2019. aastast töötab Bouman dotsendina California Tehnikainstituudis uute süsteemidega digitaalse pilditöötluse alal.

Viited
------

1. 1 2  "A method to image black holes". *MIT News*. Vaadatud 10. aprill 2019.
2. 1 2  Bangert, Dave (10. aprill 2019). "That first-ever black hole picture? A West Lafayette grad played a big part". *Journal & Courier* (inglise). Vaadatud 10. aprill 2019.
3. ↑  Abraham, Zennie (10. aprill 2019). "About Katie Bouman Creator Of First Black Hole Image From Event Horizon Telescope". *Oakland News Now Today | SF Bay Area Blog* (Ameerika inglise). Vaadatud 10. aprill 2019.
4. ↑  "Katie Bouman aka Katherine L. Bouman". *people.csail.mit.edu*. Vaadatud 10. aprill 2019.
5. 1 2  "Working together as a "virtual telescope," observatories around the world produce first direct images of a black hole". *MIT News*. Vaadatud 10. aprill 2019.
6. ↑  "EECS Celebrates - Fall 2014 Awards | MIT EECS". *www.eecs.mit.edu*. Originaali arhiivikoopia seisuga 13. mai 2019. Vaadatud 10. aprill 2019.
7. ↑  "Katie Bouman". *bhi.fas.harvard.edu* (inglise). Originaali arhiivikoopia seisuga 10. aprill 2019. Vaadatud 10. aprill 2019.
8. 1 2  "Professor Katie Bouman (Caltech): "Imaging a Black Hole with the Event Horizon Telescope"" (Ameerika inglise). Originaali arhiivikoopia seisuga 10. aprill 2019. Vaadatud 10. aprill 2019.
9. ↑  "Project bids to make black hole movies". *BBC News* (Briti inglise). Vaadatud 10. aprill 2019.
10. ↑  Bouman, Katie. "Katie Bouman | Speaker | TED". *www.ted.com* (inglise). Vaadatud 10. aprill 2019.
11. ↑  Chappel, Bill (10. aprill 2019). "Earth Sees First Image Of A Black Hole". NPR. Vaadatud 10. aprill 2019.
12. ↑  "Katie Bouman aka Katherine L. Bouman". *people.csail.mit.edu*. Vaadatud 11.04.2019.
13. ↑  "Earth Sees First Image Of A Black Hole". *NPR.org* (inglise). Vaadatud 10. aprill 2019.
14. ↑  Laviola, Erin (10. aprill 2019). "Katie Bouman: 5 Fast Facts You Need to Know". *Heavy.com* (inglise). Vaadatud 10. aprill 2019.
15. 1 2  Lou, Michelle; Ahmed, Saeed (10. aprill 2019). "That image of a black hole you saw everywhere today? Thank this grad student for making it possible". *CNN*. Vaadatud 10. aprill 2019.
16. 1 2  "Caltech Computing + Mathematical Sciences | Katherine L. Bouman". *cms.caltech.edu*. Vaadatud 10. aprill 2019.
17. ↑  Science Editor, Tom Whipple (10. aprill 2019). "First image of black hole revealed". *The Times* (inglise). ISSN 0140-0460. Vaadatud 10. aprill 2019. `{{cite news}}`: parameetris `|last=` on üldnimi (juhend)
18. ↑  "First-ever picture of a black hole unveiled". *Science & Innovation*. 10. aprill 2019. Vaadatud 10. aprill 2019.
19. ↑  "Imaging the Invisible". *www.ee.columbia.edu* (inglise). Originaali arhiivikoopia seisuga 13. mai 2019. Vaadatud 10. aprill 2019.

Välislingid
-----------

* Katie Boumani ettekanne "Kuidas pildistada musta auku" ("How to Take a Picture of a Black Hole") projektis kasutatava algoritmi teemal TEDx-i konverentsil 2017